ബോളിവുഡിനെ നടുക്കിയ മയക്കുമരുന്ന് കേസുകള്!! എന്സിബി ആര്യനെയും റിയ ചക്രബര്ത്തിയെയും അറസ്റ്റ് ചെയ്തത് സമാനമായ രീതിയില് ജയിലിലായതിന് പിന്നില് വാട്സ്ആപ്പ് ചാറ്റുകള്, ഇനി അടുത്ത ലക്ഷ്യം ആരിലേക്ക്?? ബോളിവുഡില് നടുക്കമുണ്ടായ മയക്കുമരുന്ന് കേസുകളാണ് റിയചക്രബര്ത്തിയുടെയും ആര്യന്ഖാന്റെയും. മയക്കുമരുന്നുമായി ബന്ധപ്പെട്ട് നടന്ന രണ്ട് അറസ്റ്റുകള്ക്കും നല്ല രീതിയിലെ സാമ്യമുണ്ടെന്ന് വ്യക്തമായി പറയാവുന്നതാണ്. നാര്കോട്ടിക്സ് ബ്യൂറോ ഇരുവരുടെയും അറസ്റ്റുകള് രേഖപ്പെടുത്തുന്ന സമയത്ത് ഇവരുടെ കൈയ്യില് നിന്നും ലഹരിമരുന്ന് കണ്ടെടുത്തിട്ടില്ല. മറിച്ച് വളരെ നിര്ണായകമായ വാട്സാപ്പ് ചാറ്റുകളാണ് ഇരുവരെയും കസ്റ്റഡിഡിയിലെടുക്കാന് കസ്റ്റഡിയിലെടുക്കാന് കാരണമായത്. മയക്കുമരുന്ന് വിതരണക്കാരുമായി ബന്ധമുണ്ടെന്ന് തെളിയിക്കുന്നവയായിരുന്നു മൊബൈലില് നിന്നും ലഭിച്ച ആശയവിനിമയങ്ങളും പണമിടപാടുകളുടെ വിശദാംശങ്ങളും. 2020ല് നടന് സുശാന്ത് രജ്പുത്തിന്റെ മരണത്തിന് പിന്നാലെയായിരുന്നു നടി റിയചക്രബര്ത്തിയെ അറസ്റ്റ് ചെയ്തത്. സെപ്റ്റംബര് എട്ടിന് അറസ്റ്റിലായ നടിക്ക് ഒക്ടോബര് ഏഴിനാണ് ബോംബെ ഹൈക്കോടതി ജാമ്യം നല്കിയത്. അന്തരിച്ച നടന് സുശാന്തിന് റിയ മയക്കുമരുന്ന് വിതരണം ചെയ്തുവെന്നും അതേസമയം അവര് സ്വയം ലഹരിമരുന്ന് ഉപയോഗിച്ചിട്ടില്ലെന്നുമായിരുന്നു എന് സി ബി ബി കണ്ടെത്തിയത്. ഒരു വര്ഷത്തിന് ശേഷം നടന്ന ആര്യന് ഖാന്റെ അറസ്റ്റും സമാനമായ രീതിയില് അറസ്റ്റുമായി ബന്ധപ്പെടുത്തി ആയിരുന്നു. ആര്യന് ലഹരി ഉപയോഗിച്ചിരുന്നതായും വിതരണക്കാരുമായി ബന്ധമുള്ളതുമായാണ് എന്സിബി കണ്ടെത്തിയത്. ആര്യനോടൊപ്പം ക്രൂയിസ് കപ്പലില് നിന്ന് കസ്റ്റഡിയിലായ അടുത്ത സുഹൃത്ത് അര്ബാസ് മെര്ച്ചന്റില് നിന്നും 6 ഗ്രാം നിരോധിത വസ്തുക്കളും എന്സിബി പിടിച്ചെടുത്തിരുന്നു. . വിതരണക്കാരുമായി ആര്യന് സാമ്ബത്തിക ഇടപാടുകള് നടത്തിയതിന്റെ വിവരങ്ങള് ലഭിച്ചുവെന്നും അന്വേഷണ സംഘം അവകാശപ്പെടുന്നു. നിരവധി വാദപ്രതിവാദങ്ങള് തുടരുന്ന കേസില് ആര്യന്റെ ജാമ്യാപേക്ഷ പലതവണ തള്ളിയ കോടതി ഒക്ടോബര് 20ന് വീണ്ടും പരിഗണിക്കാനിരിക്കുകയാണ്.